Nelja poja ema Silvia Ilves näeb lummavalt kaunis välja ning teeb oma füüsilise vormiga silmad ette paljudele naistele. Kuidas on küll võimalik, et üks neli last sünnitanud naine jõuab end vormis hoida, tööd teha ja loomulikult ka veel lapsi kasvatada – lihtne see kahtlemata olla ei saa, ent kes teeb, see jõuab. Dieeti Silvia ei pea, küll aga on kaunitar vägagi liikuva eluviisiga. Ja nagu muusiku sotsiaalmeediasse tehtud postitustest näha saab, siis head paremat ta endale ei keela – seda isegi öösel mitte. Nimelt tegi Silvia mõni aeg tagasi oma Instagrami storysse postituse, kus ta kell pool üks öösel võiküpsist sööb. Kui elutempo on niivõrd kiire nagu Silvial, siis pole ka imestada, et keset ööd ootamatud isud tekivad.